Malema: ‘Zuma is bang vir wit mense’ (video)Lees ook: Video: Malema uit parlement verjaag Foto: @POWER987News “Jy is baie bang vir wit mense, veral wit monopolie-kapitaal,” het Malema gesê tydens die lewering van sy eerste toespraak in die parlement. Malema se toespraak maak deel uit van die debat oor Zuma se staatsrede wat Dinsdagaand gelewer is. Malema het onder skoot gekom nadat hy die ANC daarvan beskuldig het dat hulle wit monopolieë in die land beskerm. “Ons staan die ANC van Marthinus van Schalkwyk en Cyril Ramaphosa teen.” Thandi Modise, voorsitter van die Nasionale Raad van Provinsies, het beswaar aangeteken en ook vir Malema gesê om nie LP’s op hul naam te noem sonder die titel van “agbare” nie. Malema het later die woord agbare begin gebruik maar dit weer vergeet toe hy van Blade Nzimande gepraat het. Malema het ook voortgegaan met sy beledigings teenoor Zuma en die ANC. “Niemand gaan onthou wat jy gisteraand gesê het nie behalwe dat ons moet skoonmaak op Mandela-dag.” Die video is deur SABC Nuus op Youtube gelaai: